open-index/open-wikipedia-markdown huggingface dataset:
Σταρ Τρεκ: Γενεές

**Σταρ Τρεκ: Γενεές** (αγγλικά: *Star Trek Generations*) είναι μια αμερικανική ταινία επιστημονικής φαντασίας και δράσης του 1994 σε σκηνοθεσία του Ντέιβιντ Κάρσον και βασίζεται στην Αρχική Σειρά Star Trek και στο Σταρ Τρεκ: Η Επόμενη Γενεά. Είναι η έβδομη ταινία Σταρ Τρεκ καθώς και η πρώτη ταινία με πρωταγωνιστές τους πρωταγωνιστικούς χαρακτήρες της Επόμενης Γενεάς.Στην ταινία αυτήν ο κάπταιν Ζαν-Λουκ Πικάρντ συνεργάζεται με τον Τζειμς Τ. Κιρκ για να σταματήσουν έναν κακό, που θέλει να καταστρέψει ένα ηλιακό σύστημα.

Η ταινία πρωτοκυκλοφόρησε στη Βόρεια Αμερική στις 18 Νοεμβρίου 1994 από την Paramount Pictures.Η Paramount προώθησε την ταινία με διάφορα tie-in συμπεριλαμβανωμένων βιντεοπαιχνιδιών, βιβλίων, απλών παιχνιδιών και μιας ιστοσελίδας-κάτι πρωτότυπο για μια σημαντική ταινία για τα δεδομένα της εποχής. Ήταν μια επιτυχία στο box office, κερδίζοντας $ 118 εκατομμύρια παγκοσμίως, ωστόσο έλαβε μικτές κριτικές.Η ταινία ακολουθήθηκε από την Πρώτη Επαφή έχοντας ως πρωταγωνιστικούς χαρακτήρες αποκλειστικά και μόνο τους πρωταγωνιστικούς χαρακτήρες της Επόμενης Γενεάς.

## Πλοκή
Λίγο καιρό μετά από τα γεγονότα της προηγούμενης ταινίας το καινούργιο Εντερπράιζ, ονόματι NCC-1701-B, σαλπάρει με νέο πλήρωμα, με τον ναύαρχο Κερκ, τον Τσέκοφ κι τον Σκοτ να είναι φιλοξενούμενοι. Όμως, το παρθενικό ταξίδι μετατρέπεται σε καταστροφή, όταν καλούνται να διασώσουν δύο σκάφη από μια ενεργειακή γραμμή. Διασώζονται κάποιοι επιβάτες, αλλά όχι ένας σημαντικός φιλοξενούμενος, ο ναύαρχος Κερκ. 78 έτη αργότερα, το Εντερπράιζ NCC-1701-D, με πλοίαρχο τον Ζαν-Λικ Πικάρντ, παλεύει να συλλάβει τον επιστήμονα Σορέν, ο οποίος θέλει να καταστρέψει ολόκληρα γαλαξιακά συστήματα. Ο μόνος που μπορεί να τους βοηθήσει είναι ο νεκρός φιλοξενούμενος, ο ναύαρχος Κερκ.

## Ηθοποιοί και Χαρακτήρες
* Πάτρικ Στιούαρτ στο ρόλο του *Ζαν-Λουκ Πικάρντ*
* Γουίλιαμ Σάτνερ στο ρόλο του *Τζέιμς Τ. Κερκ*
* Τζόναθαν Φρέικς στο ρόλο του *Γουίλιαμ Ραίκερ*
* Μαρίνα Σίρτις στο ρόλο της *Ντιάνα Τροί*
* Λεβάρ Μπάρτον στο ρόλο του *Τζόρντι Λα Φορτζ*
* Γκέιτς ΜακΦάντεν στο ρόλο της *Μπέβερλι Κρούσερ*
* Μαίκλ Ντορν στο ρόλο του *Γουρφ*
* Μπρεντ Σπίνερ στο ρόλο του *Ντάτα*
* Πάτι Γιατουσείκ στο ρόλο της *Αλύσα Ογκάγουα*
* Γούπι Γκόλντμπεργκ στο ρόλο της *Γκουίναν'
* Μάλκον ΜακΝτάγουελ στο ρόλο του *Σοράν*
* Τζέιμς Ντούχαν στο ρόλο του *Μοντγκόμερι Σκοτ*
* Γουόλτερ Κένιγκ στο ρόλο του *Πάβελ Τσέκοφ*
* Άλαν Ρακ στο ρόλο του *Τζον Χάριμαν*
* Ζακιελίν Κιμ στο ρόλο της *Ντεμόρα Σούλουε''

## Παραπομπές


## Εξωτερικοί σύνδεσμοι
* 
* Επίσημη ιστοσελίδα
* Σταρ Τρεκ: Γενεές στο IMDb

Κατηγορία:Αμερικανικές ταινίες της δεκαετίας 1990
Κατηγορία:Ταινίες του 1994
Κατηγορία:Ταινίες παραγωγής Paramount Pictures
Κατηγορία:Περιπέτεια επιστημονικής φαντασίας (ταινίες)
Κατηγορία:Ταινίες τοποθετημένες στο μέλλον
Κατηγορία:Ταινίες σίκουελ
Κατηγορία:Ταινίες με ταξίδι στον χρόνο
Κατηγορία:Ταινίες γυρισμένες στη Νεβάδα
Κατηγορία:Σκηνοθετικό ντεμπούτο σε ταινίες
Κατηγορία:Σταρ Τρεκ
Σταρ Τρεκ Νο 6: Ο Άγνωστος Κόσμος

***Σταρ Τρεκ Νο 6: Ο Άγνωστος Κόσμος*** (αγγλικά: *Star Trek VI: The Undiscovered Country*) είναι μια αμερικανική ταινία επιστημονικής φαντασίας και δράσης του 1991 σε σκηνοθεσία του Νίκολας Μέιερ και βασίζεται στην τηλεοπτική σειρά Star Trek. Είναι η έκτη ταινία Σταρ Τρεκ καθώς και η τελευταία ταινία που περιλαμβάνει όλους τους πρωταγωνιστικούς χαρακτήρες της αρχικής σειράς.Στην ταινία αυτήν, μετά την καταστροφή του δορυφόρου Πράξις, η αυτοκρατορία των Κλίνγκον αποφασίζει να επιδιώξει ειρήνη με τον μαχροχρόνιο εχθρό της, την Ομοσπονδία. Ωστόσο, το πλήρωμα του USS Enterprise-A πρέπει να αντιμετωπίσει φαινομενικά αόρατους συνωμότες με στρατιωτική ατζέντα.

Η ταινία πρωτοκυκλοφόρησε στη Βόρεια Αμερική στις 4 Ιουνίου 1991 από την Paramount Pictures. Ήταν μια επιτυχία στο box office, κερδίζοντας $ 96 εκατομμύρια παγκοσμίως και έλαβε κυρίως θετικές κριτικές, οι οποίες επαινούσαν τις ερμηνεία των ηθοποιών και το κωμικό της στυλ.Επίσης η ταινία προτάθηκε για δυο βραβεία Όσκαρ, αυτό του Καλύτερου Μακιγιάζ κι αυτό των Καλύτερων Ηχητικών Εφέ. Ο δημιουργός του Σταρ Τρεκ, ο Τζιν Ροντενμπέρι πέθανε λίγο πριν την πρεμιέρα της ταινίας, έχοντας δει την ίδια την ταινία μερικές μέρες πριν.

## Πλοκή
Μετά από χρόνια αντιπαράθεσης, η αυτοκρατορία των Κλίνγκον είναι πρόθυμη να υπογράψει μια συνθήκη ειρήνης με την Ομοσπονδία. Ωστόσο, αυτό το διαγαλαξιακό πολιτικό άνοιγμα προς τους αιώνιους εχθρούς της Ομοσπονδίας προκαλεί την ανησυχία του ναύαρχου Κερκ. Όταν κάποιος επιτίθεται σε ένα σκάφος των Κλίνγκον, το Εντερπράιζ τίθεται υπόλογο, και ο Κερκ μαζί με τον ΜακΚόι βρίσκονται σε πλανήτη-φυλακή ως ένοχοι δολοφονίας. Όλα δείχνουν ότι οι δύο κόσμοι σύντομα θα συγκρουστούν σε μία θανάσιμη μάχη που μπορεί να είναι και η τελευταία τους μάχη καθώς και η τελευταία τους αποστολή.

## Ηθοποιοί και Χαρακτήρες
* Γουίλιαμ Σάτνερ στο ρόλο του *Τζέιμς Τ. Κερκ*
* Λέοναρντ Νίμοϊ στο ρόλο του *Σποκ*
* ΝτεΦόρεστ Κέλι στο ρόλο του * Λέοναρντ Μακοί*
* Τζέιμς Ντούχαν στο ρόλο του *Μοντγκόμερι Σκοτ*
* Νισέλ Νίκολς στο ρόλο της *Ουχούρα*
* Τζορτζ Τακέι στο ρόλο του *Χικάρου Σούλου*
* Γουόλτερ Κένιγκ στο ρόλο του *Πάβελ Τσέκοφ*
* Ντέιβιντ Γουόρνερ στο ρόλο του *Γκόρκον*
* Κιμ Κατράλ στο ρόλο της *Βαλέρις*
* Κρίστοφερ Πλάμερ στο ρόλο του *Τσανγκ'
* Μπροκ Πίτερς στο ρόλο του *Ναυάρχου Κατγουραίτ*
* [[Ιμάν]] στο ρόλο της *Μάρτια*
* Ρενέ Ομπερζονουά στο ρόλο του *Συνταγματάρχη Γουεστ*
* Μαίκλ Ντορν στο ρόλο του *Συνταγματάρχη Γουρφ''

## Παραπομπές


## Εξωτερικοί σύνδεσμοι
* 
* Επίσημη ιστοσελίδα
* Σταρ Τρεκ Νο 6: Ο Άγνωστος Κόσμος στο IMDb

Κατηγορία:Αμερικανικές ταινίες της δεκαετίας 1990
Κατηγορία:Ταινίες του 1991
Κατηγορία:Ταινίες παραγωγής Paramount Pictures
Κατηγορία:Περιπέτεια επιστημονικής φαντασίας (ταινίες)
Κατηγορία:Ταινίες γυρισμένες στην Καλιφόρνια
Κατηγορία:Ταινίες σίκουελ
Κατηγορία:Πολιτικές ταινίες
Κατηγορία:Ταινίες τοποθετημένες στο μέλλον
Κατηγορία:Σταρ Τρεκ
Κατηγορία:Αγγλόφωνες ταινίες
Σταρ Τρεκ (ταινία)

**Σταρ Τρεκ** (αγγλικά: *Star Trek*) είναι αμερικανική ταινία επιστημονικής φαντασίας και δράσης του 2009 σε  σκηνοθεσία του Τζέι Τζέι Έιμπραμς και βασίζεται στην τηλεοπτική σειρά Star Trek. Είναι η ενδέκατη ταινία Σταρ Τρεκ και επίσης είναι μια ταινία επανεκκίνησης με πρωταγωνιστικούς χαρακτήρες αυτούς της αρχικής σειράς, ωστόσο τους υποδύονται άλλοι ηθοποιοί.Επιπλέον, είναι η πρώτη ταινία της σειράς επανεκκίνησης. Η ταινία ακολουθεί τον Τζειμς Κιρκ και τον Σποκ πανώ στο USS Enterprise ενώ αντιμετωπίζουν τον Νέρωνα, έναν Ρωμυλιανό ο οποίος έρχεται από το μέλλον και απειλεί την Ηνωμένη Ομοσπονδία Πλανητών. Η ιστορία διαδραματίζεται σε μια εναλλακτική πραγματικότητα, εξαιτίας του ταξιδιού στο χρόνο από τον Νέρωνα και τον αρχικό Σποκ.

Η ταινία πρωτοκυκλοφόρησε στη Βόρεια Αμερική στις 8 Μάϊου 2009 από την Paramount Pictures . Ήταν μια επιτυχία στο box office, κερδίζοντας $ 385 εκατομμύρια παγκοσμίως ενάντια σε προϋπολογισμό $ 150 εκατομμύριων. Η κριτική αντίδραση στο φιλμ ήταν κυρίως θετική, με τους κριτές να επαινούν την ανάπτυξη των χαρακτήρων, την ιστορία, τις σκηνές δράσεις της ταινίας, τους κασκαντέρ, τα εφέ και το μουσικό σκορ του Μαΐκλ Γκιατσίνο. Προτάθηκε για διάφορα βραβεία, ανάμεσα σε αυτά και για τέσσερα βραβεία Όσκαρ, κερδίζοντας τελικά το βραβείο Όσκαρ Καλύτερου Μακιγιάζ, κάνοντάς την την πρώτη ταινία Σταρ Τρεκ που κερδίζει βραβείο Όσκαρ. Ακολουθήθηκε από τις ταινίες Star Trek into Darkness και το Star Trek Beyond το 2013 και το 2016, αντίστοιχα.

## Παραπομπές

## Εξωτερικοί σύνδεσμοι
* 
* Επίσημη ιστοσελίδα
* Σταρ Τρεκ στο IMDb

Κατηγορία:Ταινίες του 2009
Κατηγορία:Ταινίες παραγωγής Paramount Pictures
Κατηγορία:Περιπέτεια επιστημονικής φαντασίας (ταινίες)
Κατηγορία:Ταινίες γυρισμένες στην Καλιφόρνια
Κατηγορία:Ταινίες τοποθετημένες στο Σαν Φρανσίσκο
Κατηγορία:Ταινίες τοποθετημένες στο μέλλον
Κατηγορία:Ταινίες σίκουελ
Κατηγορία:Reboots ταινιών
Κατηγορία:Ταινίες με ταξίδι στον χρόνο
Κατηγορία:Μαύρες τρύπες στη μυθοπλασία
Κατηγορία:Ταινίες που κέρδισαν Όσκαρ Καλύτερου Μακιγιάζ και Κομμώσεων
Κατηγορία:Σταρ Τρεκ
Κατηγορία:Ταινίες IMAX
Κατηγορία:Ταινίες με μουσική σύνθεση Μάικλ Τζακίνο
Σταρ Τρεκ: Η ταινία

***Σταρ Τρεκ: Η ταινία*** (αγγλικά: *Star Trek: The Motion Picture*) είναι μια αμερικανική ταινία επιστημονικής φαντασίας του 1979 σε σκηνοθεσία του Ρόμπερτ Γουάιζ και βασίζεται στην τηλεοπτική σειρά ''Star Trek'', δημιουργημένη από τον Τζιν Ροντενμπέρι.Είναι η πρώτη ταινία Σταρ Τρεκ καθώς και η πρωτή ταινία που έχει ως πρωταγωνιστές τους πρωταγωνιστικούς χαρακτήρες της αρχικής τηλεοπτικής σειράς. Στην ταινία αυτήν, η οποία διαδραματίζεται στην δεκαετία του 2270, ένα μυστήριο και πανίσχυρο εξωγήινο σύννεφο γνωστό ως Β'Τζερ προσεγγίζει τη Γη, καταστρέφοντας οτιδήποτε βρει στο διάβα του. Ο ναύαρχος Τζέιμς Τ. Κιρκ αναλαμβάνει την ηγεσία του αστροπλοίου USS Enterprise με στόχο να το οδηγήσει σε αποστολή για να σώσει το πλανήτη και ανακαλύψει την προέλευση του Β'Τζερ.

Η ταινία πρωτοκυκλοφόρησε στη Βόρεια Αμερική στις 7 Δεκεμβρίου 1979 από την Paramount Pictures και έλαβε μικτές κριτικές, πολλοί από τους όποιούς την επέκριναν για την έλλειψη σκηνών δράσης και για το γεγονός ότι βασίστηκε υπερβολικά στα ειδικά εφέ. Η ταινία απέφερε 139 εκατομμύρια δολάρια παγκοσμίως, ποσό μικρό για τις προσδοκίες του στούντιο, αλλά αρκετό για την Paramount να γυρίσει μια συνέχεια της ταινίας της οποίας ο προϋπολογισμός να είναι μικρότερος, όπως κι έγινε. Εκτότε, ο ρόλος του Τζιν Ροντενμπέρι περιορίστηκε σε ρόλο εκτελεστικού συμβούλου.Το 2001 πρωτοκυκλοφόρησε μια ειδική έκδοση της ταινίας (Director's Cut) σε DVD με αναθεωρημένο ήχο, πρόσθετες σκηνές και νέα εφέ δημιουργημένα στον υπολογιστή.

## Πλοκή
Ένα άγνωστο εξωγήινο πλάσμα τεράστιων διαστάσεων κι απίστευτης ισχύος πλησιάζει απειλητικά τη Γη, καταστρέφοντας τα πάντα στο πέρασμά του. Μοναδική ελπίδα να σωθεί η Γη από στον μυστηριώδη εισβολέα είναι το Εντερπράιζ κι ο κυβερνήτης του, Τζέιμς Τ. Κερκ.

## Ηθοποιοί και Χαρακτήρες
* Γουίλιαμ Σάτνερ στο ρόλο του *Τζέιμς Τ. Κερκ*
* Λέοναρντ Νίμοϊ στο ρόλο του *Σποκ*
* ΝτεΦόρεστ Κέλι στο ρόλο του * Λέοναρντ Μακοί*
* Τζέιμς Ντούχαν στο ρόλο του *Μοντγκόμερι Σκοτ*
* Νισέλ Νίκολς στο ρόλο της *Ουχούρα*
* Τζορτζ Τακέι στο ρόλο του *Χικάρου Σούλου*
* Γουόλτερ Κένιγκ στο ρόλο του *Πάβελ Τσέκοφ*
* Μάτζελ Μπάρετ στο ρόλο της *Κριστίν Τσάπελ*
* Γκρεϊς Λι Γουίτνεϊ στο ρόλο της *Τζάνις Ραντ*
* Πέρσις Καμπάτα στο ρόλο της *Ίλια*
* Στίβεν Κόλινς στο ρόλο του *Γουίλιαρντ Ντέκερ*
* Ντείβιντ Γκοντροξ στο ρόλο του *Μπραντς*

## Βραβεία & Υποψηφιότητες

## Παραπομπές


## Εξωτερικοί σύνδεσμοι

* Επίσημη ιστοσελίδα
* Σταρ Τρεκ: Η ταινία στο IMDb

Κατηγορία:Αμερικανικές ταινίες της δεκαετίας 1970
Κατηγορία:Ταινίες του 1979
Κατηγορία:Ταινίες παραγωγής Paramount Pictures
Κατηγορία:Περιπέτεια επιστημονικής φαντασίας (ταινίες)
Κατηγορία:Ταινίες γυρισμένες στο Ουαϊόμινγκ
Κατηγορία:Ταινίες με θέμα την τεχνητή νοημοσύνη
Κατηγορία:Ταινίες τοποθετημένες στο μέλλον
Κατηγορία:Σταρ Τρεκ
Κατηγορία:Ταινίες με μουσική σύνθεση Τζέρι Γκόλντσμιθ
Star Trek into Darkness

***Star Trek into Darkness*** είναι μια αμερικανική ταινία επιστημονικής φαντασίας και δράσης του 2013 σε σκηνοθεσία του Τζέι Τζέι Έιμπραμς και βασίζεται στην τηλεοπτική σειρά Star Trek. Είναι η δωδέκατη ταινία του Σταρ Τρεκ και η δεύτερη της επανεκκίνησης του franchise. Στην ταινία οι Κρις Πάιν, Ζάκαρι Κουίντο, Καρλ Ούρμπαν, Ζόι Σαλντάνα, Τζον Τσο, και Αντόν Γέλτσιν επαναλαμβάνουν τους ρόλους που είχαν στην προηγούμενη ταινία. Στην ταινία, η οποία διαδραματίζεται στον 23ο αιώνα, ο Κιρκ και το πλήρωμα του USS Enterprise στέλνονται στον πλανήτη καταγωγής των Κλίνγκον για να συλλάβουν τον τρομοκράτη Τζον Χάρισον.

Η ταινία κυκλοφόρησε στη Βόρεια Αμερική στις 4 Ιουνίου 2013 από την Paramount Pictures. Ήταν μια εισπρακτική επιτυχία, κερδίζοντας $ 467 εκατομμύρια παγκοσμίως και κατέληξε να είναι η υψηλότερη μέχρι στιγμής εισπρακτικά ταινία Σταρ Τρεκ. Οι κριτικές για την ταινία ήταν κυρίως θετικές και προτάθηκε για διάφορα βραβεία, ανάμεσα σε αυτά και για βραβείο Όσκαρ Καλύτερων Οπτικών Εφέ. Ακολουθήθηκε από το *[[Star Trek Beyond]]* το 2016.

## Παραπομπές


## Εξωτερικοί σύνδεσμοι
* 
* Επίσημη ιστοσελίδα
* Star Trek into Darkness στο IMDb

Κατηγορία:Αμερικανικές ταινίες της δεκαετίας 2010
Κατηγορία:Ταινίες του 2013
Κατηγορία:Ταινίες παραγωγής Paramount Pictures
Κατηγορία:Περιπέτεια επιστημονικής φαντασίας (ταινίες)
Κατηγορία:Ταινίες σίκουελ
Κατηγορία:Διαστημική περιπέτεια (ταινίες)
Κατηγορία:Ταινίες τοποθετημένες στο μέλλον
Κατηγορία:Ταινίες τοποθετημένες στο Σαν Φρανσίσκο
Κατηγορία:Ταινίες γυρισμένες στην Ισλανδία
Κατηγορία:Σταρ Τρεκ
Κατηγορία:Ταινίες IMAX
Κατηγορία:Ταινίες της Skydance Media
Κατηγορία:Ταινίες με μουσική σύνθεση Μάικλ Τζακίνο
Star Trek Beyond

Το ***Star Trek Beyond*** είναι μια αμερικανική ταινία επιστημονικής φαντασίας και δράσης του 2016 σε σκηνοθεσία του Τζάστιν Λιν και βασίζεται στην τηλεοπτική σειρά *[[Star Trek: Η Αρχική Σειρά|Star Trek]]*. Είναι η δέκατη τρίτη ταινία Σταρ Τρεκ, καθώς και η τρίτη ταινία της σειράς επανεκκίνησης (του Kelvin Timeline). Ήταν μια από τις τελευταίες ταινίες του Άντον Γιέλτσιν πριν από τον θάνατό του, τον Ιούνιο του 2016. Στην ταινία αυτήν ο Κερκ και το πλήρωμα του USS-Enterprise καλούνται να αντιμετωπίσουν έναν νέο εχθρό.

Η ταινία πρωτοκυκλοφόρησε στη Βόρεια Αμερική στις 4 Ιουνίου 2016 από την Paramount Pictures.Η ταινία είναι αφιερωμένη στην μνήμη του Λέοναρντ Νίμοϊ, που πέθανε κατά την διάρκεια της προ-παραγωγής, καθώς και του Άντον Γιέλτσιν. Ήταν μια επιτυχία στο box office, κερδίζοντας $ 343 εκατομμύρια παγκοσμίως και έλαβε γενικά θετικές κριτικές, επαινώντας τις ερμηνείες των ηθοποιών, τις κοινές δράσεις, τη μουσική, καθώς και τον φόρο τιμής στους Λέοναρντ Νίμοϊ και Άντον Γιέλτσιν.

## Παραπομπές


## Εξωτερικοί σύνδεσμοι
* 
* Επίσημη ιστοσελίδα
* Star Trek Beyond στο IMDb

Κατηγορία:Αμερικανικές ταινίες της δεκαετίας 2010
Κατηγορία:Ταινίες του 2016
Κατηγορία:Ταινίες παραγωγής Paramount Pictures
Κατηγορία:Περιπέτεια επιστημονικής φαντασίας (ταινίες)
Κατηγορία:Ταινίες σίκουελ
Κατηγορία:Ταινίες τοποθετημένες σε φανταστικούς πλανήτες
Κατηγορία:Σταρ Τρεκ
Κατηγορία:Αγγλόφωνες ταινίες
Κατηγορία:Ταινίες γυρισμένες στα Ηνωμένα Αραβικά Εμιράτα
Κατηγορία:Ταινίες γυρισμένες στον Καναδά
Κατηγορία:Ταινίες σε σενάριο Σάιμον Πεγκ
Κατηγορία:Ταινίες γυρισμένες στη Σεούλ
Κατηγορία:Ταινίες IMAX
Κατηγορία:Ταινίες της Skydance Media
Κατηγορία:Ταινίες με μουσική σύνθεση Μάικλ Τζακίνο
Άγιος Γεώργιος Αυλώνος Εύβοιας

Ο **Άγιος Γεώργιος** είναι χωριό του δήμου Κύμης-Αλιβερίου της Περιφερειακής Ενότητας Εύβοιας. Σύμφωνα με την απογραφή του 2011 έχει 280 κατοίκους. Είναι κτισμένο σε υψόμετρο 200 μ. σε πλαγιά δύο λόφων, βόρεια του ποταμού Χόνδρου. Η οικονομία του χωριού είναι αγροτική.

## Ιστορικά στοιχεία
Το χωριό αναφέρεται σε οθωμανικό φορολογικό κατάστιχο του 1474 με την ονομασία Ayo Yorgi. Σύμφωνα με το κατάστιχο, είχε 44 σπίτια. Το χωριό καταστράφηκε από τους Οθωμανούς το 1688 κατά την επανάσταση του Μοροζίνι στην επαρχία Καρυστίας. Όσοι επέζησαν από την καταστροφή έκτισαν το χωριό στη σημερινή θέση.

Το 1836 ο Άγιος Γεώργιος προσαρτήθηκε στον δήμο Δυστίων και το 1848 στο δήμο Αυλώνος. Με την κατάργηση των δήμων το 1912 ορίστηκε έδρα κοινότητας. Με το σχέδιο Καποδίστριας προσαρτήθηκε στον δήμο Αυλώνος και με το σχέδιο Καλλικράτης προσαρτήθηκε στον δήμο Κύμης-Αλιβερίου.

### Απογραφές πληθυσμού
Η πορεία του πληθυσμού σύμφωνα με τις απογραφές:

## Σημεία ενδιαφέροντος
thumb|Ο ναός του Αγίου Ιωάννη του Κεσκεσά.
Στην περιοχή του χωριού υπάρχουν οχτώ εκκλησίες. Από αυτές μεγαλύτερο ενδιαφέρον παρουσιάζει ο ναός του Αγίου Γεωργίου, από τον οποίο πήρε το όνομά του το χωριό, και ο ναός του Αγίου Ιωάννη του Κεσκεσά ή Ρεβυθά. Ο ναός του Αγίου Ιωάννη κτίστηκε αρχικά τον 13ο αιώνα στη μορφή του δικιόνιου στραυροειδή ναού με τρούλο, αλλά λόγω μεταγενέστερων επεμβάσεων έχει γίνει μονόχωρος. Από την πρώτη φάση του ναού σώζεται ο νότιος τοίχος. Ο ναός επισκευάστηκε το 1895. Γιορτάζει τις 29 Αυγούστου, οπότε και μοιράζεται στους επισκέπτες ρεβυθόρυζο ή κεσκέσι, από το οποίο πήρε το σημερινό του όνομα.

Νότια του οικισμού βρισκόταν η μονή του Αγίου Γεωργίου στο Μπερνάγι. Η μονή λειτουργούσε μέχρι το 1833, οπότε και έκλεισε επειδή είχε λιγότερους από έξι μοναχούς. Σώζεται μόνο το καθολικό της, το οποίο έχει ανακαινιστεί. Ο ναός είναι κτισμένος στον τύπο του σταυρεπίστεγου. Στο παρελθόν έφερε αγιογραφίες, οι οποίες πλέον έχουν ασβεστοποιηθεί. Στη θέση Αρτεμίσια βρίσκεται ο βυζαντινός ναός της Παναγίτσας ή Ζωοδόχου Πηγής.

Στη θέση Παλαιοκαστρί σώζεται πύργος των ενετικών χρόνων.

## Παραπομπές


Κατηγορία:Χωριά της περιφερειακής ενότητας Ευβοίας
Κατηγορία:Δήμος Κύμης - Αλιβερίου
Δάφνη Αυλώνος Εύβοιας

Η **Δάφνη** είναι χωριό του δήμου Κύμης-Αλιβερίου της Περιφερειακής Ενότητας Εύβοιας. Σύμφωνα με την απογραφή του 2011 έχει 223 κατοίκους. Είναι κτισμένη σε υψόμετρο 80 μ.

## Ιστορικά στοιχεία
Στην περιοχή του χωριού βρέθηκε αρχαία επιγραφή η οποία αναφέρει ότι στην περιοχή διεξάγονταν αγώνες προς τιμήν της Ήρας. Το χωριό αναφέρεται σε οθωμανικό φορολογικό κατάστιχο του 1474 με την ονομασία *Varbob*. Σύμφωνα με το κατάστιχο, είχε 26 σπίτια. Σύμφωνα με την παράδοση το αρχικό του όνομα ήταν *Παλαιοχώρι*, ενώ μέχρι το 1954 ήταν γνωστό ως *Βαρυμπόμπη*.

Το 1836 η Δάφνη (τότε Βαρυμπόμπη) προσαρτήθηκε στον δήμο Δυστίων και το 1848 στο δήμο Αυλώνος. Με την κατάργηση των δήμων το 1912 προσαρτήθηκε στην κοινότητα Αυλωναρίου. Από το 1919 μέχρι το 1933, η Δάφνη είχε οριστεί έδρα κοινότητας, αλλά έπειτα προσαρτήθηκε ξανά στην κοινότητα Αυλωναρίου. Με το σχέδιο Καποδίστριας προσαρτήθηκε στον δήμο Αυλώνος και με το σχέδιο Καλλικράτης προσαρτήθηκε στον δήμο Κύμης-Αλιβερίου.

### Απογραφές πληθυσμού
Η πορεία του πληθυσμού σύμφωνα με τις απογραφές:

## Σημεία ενδιαφέροντος
Στην περιοχή του χωριού Δάφνη βρίσκονται οι εξής βυζαντινοί ναοί: ο ναός της Αγίας Σοφίας ή Παλαιοκκλησιά, ο ναός του Αγίου Αθανασίου, ο ναός του Αγίου Γεωργίου, ο ναός του Αγίου Δημητρίου και ο ναός της Κοίμησης της Θεοτόκου.

## Σημείωση
Στην Εύβοια υπάρχουν οι συνώνυμοι οικισμοί Δάφνη στον δήμο Μαντουδίου-Λίμνης-Αγίας Άννας και Δάφνη στον δήμο Διρφύων-Μεσσαπίων.

## Παραπομπές


Κατηγορία:Χωριά της περιφερειακής ενότητας Ευβοίας
Κατηγορία:Δήμος Κύμης - Αλιβερίου
Νεοχώρι Αυλώνα Εύβοιας

Το **Νεοχώρι** είναι χωριό του δήμου Κύμης-Αλιβερίου της Περιφερειακής Ενότητας Εύβοιας. Σύμφωνα με την απογραφή του 2011 έχει 574 κατοίκους. Είναι κτισμένο σε υψόμετρο 100 μ. κατά μήκος τον οχθών του ποταμού Νηλέα, ο οποίος περνά ανατολικά του χωριού.

## Ιστορικά στοιχεία
Το Νεοχώρι έχει δημιουργηθεί από δύο παλαιότερους οικισμούς, τον Λάλα και τη Νικολέτα. Η Νικολέτα φαίνεται πως συστάθηκε στα τελευταία χρόνια της Φραγκοκρατίας από Αρβανίτες της Αττικής οι οποίοι μετοίκησαν στην περιοχή. Και οι δύο οικισμοί αναφέρονται σε οθωμανικό φορολογικό κατάστιχο του 1474. Σύμφωνα με το κατάστιχο, η Nikolit είχε 5 σπίτια και το Ginlala (Λάλα) είχε 16 σπίτια. Ανήκαν στον ναχιγιέ Κλαδιών, ο οποίος είχε έδρα το Αυλωνάρι.

Το 1836 το Νεοχώρι (τότε Λάλας) προσαρτήθηκε στον δήμο Δυστίων και το 1848 στο δήμο Αυλώνος. Με την κατάργηση των δήμων το 1912 προσαρτήθηκε στην κοινότητα Αχλαδερής, μέχρι το 1946, οπότε και ορίστηκε έδρα ομώνυμης κοινότητας. Η κοινότητα περιλάμβανε επίσης τον οικισμό Νικολέτα, ο οποίος καταργήθηκε το 1951. Με το σχέδιο Καποδίστριας προσαρτήθηκε στον δήμο Αυλώνος και με το σχέδιο Καλλικράτης προσαρτήθηκε στον δήμο Κύμης-Αλιβερίου.

### Απογραφές πληθυσμού
Η πορεία του πληθυσμού σύμφωνα με τις απογραφές:

## Σημεία ενδιαφέροντος
Στο χωριό λειτουργούν αρκετά καταστήματα. Στη θέση Νικολέτα σώζεται η βρύση του παλιού οικισμού. Εκεί διοργανώνεται πανηγύρι κάθε πρωτομαγιά. Σε λόφο δίπλα στο χωριό σώζονται σε καλή κατάσταση δύο ανεμόμυλοι. Ο ανεμόμυλος ιδιοκτησίας κληρονόμων Γεωργίου Καρόζη έχει χαρακτηριστεί ιστορικό διατηρητέο μνημείο.

## Σημείωση
Στον ίδιο δήμο της Εύβοιας αλλά στη δημοτική ενότητα Κονιστρών υπάρχει ο συνώνυμος οικισμός Νεοχώρι.

## Παραπομπές


Κατηγορία:Χωριά της περιφερειακής ενότητας Ευβοίας
Κατηγορία:Δήμος Κύμης - Αλιβερίου
Λιδοκαΐνη

Η **λιδοκαΐνη**, επίσης γνωστή ως **λιγνοκαΐνη**, είναι φάρμακο που χρησιμοποιείται για το μούδιασμα ιστού σε μια συγκεκριμένη περιοχή (τοπικό αναισθητικό). Χρησιμοποιείται επίσης για τη θεραπεία της κοιλιακής ταχυκαρδίας και για την εκτέλεση νευρικών αποκλεισμών. Η λιδοκαΐνη αναμεμειγμένη με μια μικρή ποσότητα αδρεναλίνης (επινεφρίνης) διατίθεται για να επιτρέψει μεγαλύτερες δόσεις για μούδιασμα, για τη μείωση της αιμορραγίας, και για να κάνει την επίδραση του μουδιάσματος να κρατήσει περισσότερο. Όταν χρησιμοποιείται σε ενέσιμη μορφή, η λιδοκαΐνη συνήθως αρχίζει να δρα εντός τεσσάρων λεπτών και διαρκεί για μισή ώρα έως τρεις ώρες. Μίγματα λιδοκαΐνης μπορούν επίσης να εφαρμοστούν απευθείας στο δέρμα ή τις βλεννογόνες μεμβράνες για να μουδιάσουν την περιοχή.

Συχνές ανεπιθύμητες ενέργειες με ενδοφλέβια χρήση περιλαμβάνουν υπνηλία, μυϊκές συσπάσεις, σύγχυση, αλλαγές στην όραση, αιμωδία, μυρμήγκιασμα και έμετο. Μπορεί να προκαλέσει χαμηλή αρτηριακή πίεση και άρρυθμο καρδιακό ρυθμό. Υπάρχουν ανησυχίες ότι η έγχυση της σε μια άρθρωση μπορεί να προκαλέσει προβλήματα με τον χόνδρο. Φαίνεται ότι είναι γενικά ασφαλής για χρήση κατά την εγκυμοσύνη. Λιγοστή δόση μπορεί να απαιτείται σε ασθενείς με ηπατικά προβλήματα. Είναι γενικά ασφαλής για χρήση στους αλλεργικούς στην τετρακαΐνη ή τη βενζοκαΐνη. Η λιδοκαΐνη είναι αντιαρρυθμικό φάρμακο του τύπου κατηγορίας Ib. Αυτό σημαίνει ότι λειτουργεί παρεμποδίζοντας τους διαύλους νατρίου και μειώνοντας έτσι τον ρυθμό των συσπάσεων της καρδιάς. Όταν χρησιμοποιείται τοπικά ως παράγοντας μουδιάσματος, οι τοπικοί νευρώνες δεν μπορούν να στείλουν σήματα στον εγκέφαλο.

Η λιδοκαΐνη ανακαλύφθηκε το 1946 και τέθηκε σε πώληση το 1948. Βρίσκεται στον Κατάλογο των Βασικών Φαρμάκων του Παγκοσμίου Οργανισμού Υγείας, των αποτελεσματικότερων και ασφαλέστερων φαρμάκων που χρειάζονται σε ένα σύστημα υγείας. Διατίθεται ως γενόσημο φάρμακο και δεν είναι πολύ ακριβό. Το κόστος χονδρικής στον αναπτυσσόμενο κόσμο το 2014 ήταν 0,41 έως 0,95 Ευρώ χονδρικά ανά φιαλίδιο φαρμάκου των 20 ml. Διατίθεται υπό διάφορες εμπορικές επωνυμίες, όπως με το όνομα **Ξυλοκαΐνη**. Το 2016 ήταν το 216ο πιο συνταγογραφούμενο φάρμακο στις Ηνωμένες Πολιτείες, με περισσότερες από 2 εκατομμύρια συνταγογραφήσεις.

## Παραπομπές


Κατηγορία:Βασικά Φάρμακα του Παγκόσμιου Οργανισμού Υγείας
Κατηγορία:Ακεταμίδια
Κατηγορία:Αναισθητικά
Αχλαδερή Εύβοιας

*Για τον ομώνυμο οικισμό στη Λέσβο, δείτε: [[Αχλαδερή Λέσβου]]*

Η **Αχλαδερή** είναι χωριό του δήμου Κύμης-Αλιβερίου της Περιφερειακής Ενότητας Εύβοιας. Σύμφωνα με την απογραφή του 2011 έχει 156 κατοίκους. Είναι κτισμένη σε υψόμετρο 240 μ.

## Ιστορικά στοιχεία
Η Αχλαδερή φέρεται να κτίστηκε στα τέλη της βυζαντινής εποχής από κατοίκους των γύρω περιοχών οι οποίοι είδαν τις περιουσίες τους να χάνονται μετά από επιδρομές Σαρακηνών πειρατών. Το όνομα του χωριού πιθανών το πήρε από το δέντρο αχλαδιά. Ένας δεύτερος οικισμός δημιουργήθηκε τότε κοντά στην μονή Καρυών, ο οποίος ονομάστηκε Μαρκέσιον. Η Εύη Μπαλτά ταυτίζει την Αχλαδερή με τον οικισμό Ahladeri, ο οποίος αναφέρεται σε οθωμανικό φορολογικό κατάστιχο του 1474. Ο οικισμός αυτός ανήκε στον ναχιγιέ Βάθιας και είχε 22 σπίτια.

Το 1836 η Αχλαδερή προσαρτήθηκε στον δήμο Δυστίων και το 1848 στο δήμο Αυλώνος. Με την κατάργηση των δήμων το 1912 ορίστηκε έδρα ομώνυμης κοινότητας (μέχρι το 1988, οπότε και η έδρα μετακινήθηκε στις Συκιές). Ιστορικά, αποτελεί το βορειότερο αρβανίτικο χωριό της Εύβοιας.

Με το σχέδιο Καποδίστριας η κοινότητα καταργήθηκε και ο οικισμός προσαρτήθηκε στον δήμο Αυλώνος και με το σχέδιο Καλλικράτης προσαρτήθηκε στον δήμο Κύμης-Αλιβερίου.

### Απογραφές πληθυσμού
Η πορεία του πληθυσμού σύμφωνα με τις απογραφές:

## Παραπομπές


Κατηγορία:Χωριά της περιφερειακής ενότητας Ευβοίας
Κατηγορία:Δήμος Κύμης - Αλιβερίου
Κίνημα Γιασεμί

Το **Κίνημα Γιασεμί** είναι κυπριακό πολιτικό κόμμα.

Το Κίνημα Γιασεμί ιδρύθηκε από τον επικεφαλής συντάκτη της εφημερίδας Αφρίκα, Σενέρ Λεβέντ. Αποτελείται κυρίως από Τουρκοκύπριους που αγωνίζονται ενάντια στην Τουρκία και την τουρκική κατοχή του βόρειου τμήματος του νησιού. Το κίνημα υποστηρίζει μια ενιαία λύση σχετικά με την επανένωση της Κύπρου, αλλά δεν αντιτίθεται σε μια ομοσπονδιακή λύση εάν το προτεινόμενο σχέδιο θα είναι ένα μεταβατικό στάδιο στο ενιαίο Κυπριακό κράτος και όχι εφαλτήριο για ξεχωριστά κράτη.

Το 2019, το Κίνημα Γιασεμί συμμετείχε στις εκλογές του εκλογές του Ευρωπαϊκού Κοινοβουλίου που διεξήχθησαν στις περιοχές που ελέγχονται από την Δημοκρατία της Κύπρου. Το Κίνημα έλαβε το 1,70% των ψήφων όλης της χώρας, και το 23,57% των ψήφων των Τουρκοκύπριων. Επίσης, είναι το πρώτο στην πολιτική ιστορία της Κύπρου που συμμετείχε στις εκλογές του Ευρωπαϊκού Κοινοβουλίου με πλήρη λίστα μόνο Τουρκοκύπριων υποψηφίων και έλαβε το 72,11% των ψήφων του από Ελληνοκύπριους ψηφοφόρους. Η «Ένωσις Κυπρίων» (Union of Cypriots) υποστήριξε το Κίνημα Γιασεμί στις εκλογές του Ευρωπαϊκού Κοινοβουλίου το 2019 στην Κύπρο, καθώς ο πρόεδρος του οργανισμού Οζ Καραχάν ήταν ένας από τους έξι υποψήφιους του καταλόγου του κινήματος.

## Δες επίσης
* Αφρίκα (εφημερίδα)
* Οζ Καραχάν

## Παραπομπές

## Εξωτερικοί σύνδεσμοι
* 

Κατηγορία:Κυπριακά πολιτικά κόμματα
Κατηγορία:Πολιτική_της_Κύπρου
Κατηγορία:Κυπριακό_πρόβλημα
Λέπουρα Εύβοιας

Τα **Λέπουρα** είναι χωριό του δήμου Κύμης-Αλιβερίου της Περιφερειακής Ενότητας Εύβοιας. Σύμφωνα με την απογραφή του 2011 έχει 276 κατοίκους. Είναι κτισμένο σε υψόμετρο 100 μέτρα.

## Ιστορικά στοιχεία
Το όνομα του χωριού έχει αρβανίτικη προέλευση και σημαίνει λαγός, πιθανόν αναφερόμενο στην ύπαρξη πολλών λαγών στην περιοχή. Το χωριό αναφέρεται σε οθωμανικό φορολογικό κατάστιχο του 1474. Σύμφωνα με το κατάστιχο, είχε 17 σπίτια και ανήκε στον ναχιγιέ Κλαδιών, ο οποίος είχε έδρα το Αυλωνάρι.

Στις 14 Ιουλίου 1821 δόθηκε στα Λέπουρα μάχη ανάμεσα στους επαναστατημένους Κυμιώτες και το στράτευμα του Ομέρ Μπέη της Καρύστου. Η μάχη έληξε με νίκη των Τούρκων, ενώ ο αρχηγός των Κυμιωτών, Εμμανουήλ Παππάς, πέθανε εκείνη την ημέρα. Στη θέση Παλαιοχώρι, εκεί όπου βρίσκεται σήμερα η εκκλησία της Ευαγγελιστρίας, είχε στήσει το στρατόπεδό του ο Νικόλαος Κριεζώτης. Μετά την ελληνική επανάσταση τα κτήματα της περιοχής εξακολουθούσαν να ανήκουν στον Τούρκο Μεχμέτ Αγά, μέχρι που αγοράστηκαν από τους κατοίκους του χωριού το 1860. Το 1910 άρχισε να συνοικίζονται τα Κάτω Λέπουρα ή Χάνια, ενώ μέχρι τότε κατοικούνταν μόνο τα Άνω Λέπουρα.

Στη θέση Μαγούλα Λαμπούσας ή Λοφίσκος, περίπου 1,5 χιλιόμετρα από τα Λέπουρα και δίπλα στον δρόμο που οδηγεί προς Αυλωνάρι, στήθηκε τον Σεπτέμβριο του 1944 ενέδρα από Έλληνες αντάρτες σε φάλαγγα Γερμανών η οποία μετέβαινε από την Κύμη στη Χαλκίδα. Η φάλαγγα αποδεκατίστηκε. Στη θέση έχει στηθεί ηρώο.

Το 2018 εγκαινιάστηκε στα Λέπουρα δημοτικό σχολείο ειδικής αγωγής.

### Απογραφές πληθυσμού
Η πορεία του πληθυσμού σύμφωνα με τις απογραφές:

## Παραπομπές


Κατηγορία:Χωριά της περιφερειακής ενότητας Ευβοίας
Κατηγορία:Δήμος Κύμης - Αλιβερίου
Μολδαβικό δημοψήφισμα (1994)

Στις 6 Μαρτίου 1994 έλαβε χώρα ένα **δημοψήφισμα για τη συνέχιση της ανεξαρτησίας της χώρας** στη Μολδαβία. Ξεκίνησε από τον πρόεδρο Μίρτσεα Σνέγκουρ. Αναφέρεται ως "Συνομιλία με τον λαό" (), και εγκρίθηκε από το 97.9% των ψηφοφόρων.

## Ερώτημα

## Ζητήματα νομιμότητας
Το δημοψήφισμα οργανώθηκε από μια ειδικά δημιουργημένη για αυτό το σκοπό επιτροπή αφού η κεντρική εκλογική επιτροπή αρνήθηκε να αναμειχθεί στο δημοψήφισμα. Ωστόσο, η οργάνωση του ήταν σε αντίθεση με το νόμο περί δημοψηφισμάτων του 1992, ο οποίος δήλωνε ότι η Βουλή πρέπει να σχηματίσει μια επιτροπή του δημοψηφίσματος 60 μέρες πριν τη διεξαγωγή του, ενώ δεν πρέπει να λαμβάνουν χώρα δημοψηφίσματα στις 90 μέρες πριν ή μετά τις εκλογές (οι κοινοβουλευτικές εκλογές έλαβαν χώρα μια εβδομάδα νωρίτερα).

## Αποτέλεσμα

## Επακόλουθα
Πολλά γνωστά πρόσωπα και μεγάλο μέρος του τύπου παρουσίασαν το δημοψήφισμα ως μια ισχυρή πνοή για το κίνημα υπέρ της επανένωσης της Ρουμανίας και της Μολδαβίας και στις δύο χώρες, παρόλο που το ερώτημα δεν αναφερόταν άμεσα στη Ρουμανία αλλά στην ανεξαρτησία. Αναφερόταν επίσης στην εδαφική ακεραιότητα, η οποία ήταν κύρια προκατάληψη λόγω της σύγκρουσης της Υπερδνειστερίας. 

## Παραπομπές


## Πηγές
*  

1994
Κατηγορία:Δημοψηφίσματα το 1994
Κριεζά Εύβοιας

Τα **Κριεζά** είναι χωριό του δήμου Κύμης-Αλιβερίου της Περιφερειακής Ενότητας Εύβοιας. Σύμφωνα με την απογραφή του 2011 έχει 616 κατοίκους. Είναι κτισμένο σε υψόμετρο 150 μ. στην άκρη εύφορης πεδιάδας βόρεια της λίμνης Δύστου.

## Ιστορικά στοιχεία
Βόρεια του οικισμού έχουν βρεθεί οψιδιανός και λεπίδες, οι οποίες υποδεικνύουν την ύπαρξη νεολιθικού οικισμού στην περιοχή. Δυτικά των Κριεζών, εκεί όπου βρίσκεται ναός της Παναγίας, έχουν βρεθεί λείψανα κτιρίων και όστρακα τα οποία χρονολογούνται στην όψιμη εποχή της χαλκοκρατίας. Το 1975 ανασκάφηκε στα Κριεζά αρχαίος κιβωτιόσχημος τάφος από σχιστόλιθο, μέσα στον οποίο βρέθηκαν διακοσμημένα ληκύθια των αρχών του 4ου αιώνα π.Χ. και λίγο παραδίπλα μαρμάρινη σαρκοφάγος με σκελετό παιδιού, υποδεικνύοντας ότι εκεί υπήρχε νεκροταφείο κατά τους κλασσικούς χρόνους. Επίσης στα Κριεζά υπάρχουν μαρμάρινα ιωνικά κιονόκρανα και μάρμαρα σε δεύτερη χρήση, υποδεικνύοντας ότι κατά την αρχαιότητα εκεί υπήρχε οικισμός. 

Σύμφωνα με μία άποψη το όνομα του χωριού οφείλεται στην εγκατάσταση Αρβανιτών στην περιοχή. Σύμφωνα με την παράδοση το χωριό βρισκόταν αρχικά στη θέση Σόχωρα και λεγόταν Κοτσανάδες. Στη θέση αυτή σήμερα βρίσκονται ίχνη παλιού οικισμού και σώζονται τα εξωκλήσια Άγιος Ιωάννης, Άγιος Κωνσταντίνος και Άγιοι Απόστολοι. Το Πανωχώρι δημιουργήθηκε μετά την Ενετοκρατία από κατοίκους του πρώτου οικισμού.

Στο χωριό υπήρχε ενετικός πύργος από τον οποίο σήμερα σώζονται μόνο ερείπια.
Το χωριό αναφέρεται σε οθωμανικό φορολογικό κατάστιχο του 1474 με το όνομα Krieziya. Σύμφωνα με το κατάστιχο, είχε 20 σπίτια και ανήκε στον ναχιγιέ Κλαδιών, ο οποίος είχε έδρα το Αυλωνάρι.

Το 1836 τα Κριεζά προσαρτήθηκαν στον δήμο Δυστίων. Με την κατάργηση των δήμων το 1912 ορίστηκαν έδρα ομώνυμης κοινότητας η οποία περιλάμβανε επίσης το χωριό Ζαπάντι (Δροσιά μετά το 1954). Με το σχέδιο Καποδίστριας προσαρτήθηκε στον δήμο Δυστίων, του οποίου ορίστηκε έδρα, και με το σχέδιο Καλλικράτης προσαρτήθηκε στον δήμο Κύμης-Αλιβερίου.

### Απογραφές πληθυσμού
Η πορεία του πληθυσμού σύμφωνα με τις απογραφές:

### Ιστορική εξέλιξη πληθυσμού

Colors=
  id:lightgrey value:gray(0.9)
  id:darkgrey  value:gray(0.8)
ImageSize  = width:800 height:280
PlotArea   = height:170 left:100 bottom:50 right:100
AlignBars  = justify
DateFormat = x.y
Period     = from:0 till:800
TimeAxis   = orientation:vertical
AlignBars  = justify
ScaleMajor = gridcolor:darkgrey increment:10 start:0
ScaleMinor = gridcolor:lightgrey increment:1000 start:0
PlotData=
  color:yellowgreen width:80   mark:(line,white) align:center
  bar:1928 from: start till:460 text:"460"
  bar:1940 from: start till:578 text:"578"
  bar:1951 from: start till:621 text:"621"
  bar:1961 from: start till:609 text:"609"
  bar:1971 from: start till:578 text:"578"
  bar:1981 from: start till:628 text:"628"
  bar:1991 from: start till:630 text:"630"
  bar:2001 from: start till:733 text:"733"
  bar:2011 from: start till:616 text:"616"
  bar:2021 from: start till:631 text:"631"


## Παραπομπές


Κατηγορία:Χωριά της περιφερειακής ενότητας Ευβοίας
Κατηγορία:Δήμος Κύμης - Αλιβερίου
Βέλος Εύβοιας

Το **Βέλος** είναι χωριό του δήμου Κύμης-Αλιβερίου της Περιφερειακής Ενότητας Εύβοιας. Σύμφωνα με την απογραφή του 2011 έχει 602 κατοίκους. Είναι κτισμένο σε υψόμετρο 120 μ.

## Ιστορικά στοιχεία
Κοντά στο χωριό βρέθηκε το 1907 θολωτός τάφος της μυκηναϊκής εποχής ο οποίος χρησιμοποιούταν ως αποθήκη. Στη θέση του ναού της Αγίας Τριάδας έχουν εντοπιστεί αρχιτεκτονικά μέλη της κλασικής εποχής. Ο σημερινός οικισμός στη θέση φαίνεται να δημιουργήθηκε επί Φραγκοκρατίας. Σε φορολογικό πίνακα του 15ου αιώνα, παρουσιάζεται και η κοινότητα Αμπελουσία. Το όνομα του οικισμού προέρχεται από την παραφθορά της λέξης αμπέλια > αμπελούσι > βελούσια και αναφέρεται στα αμπέλια που καλλιεργούνται στην περιοχή.

Το 1836 τα Βελούσια προσαρτήθηκαν στον δήμο Δυστίων. Με την κατάργηση των δήμων το 1912 ορίστηκαν έδρα ομώνυμης κοινότητας η οποία περιλάμβανε μέχρι το 1931 το χωριό Λέπουρα. Το 1954 μετονομάστηκε σε Βέλος. Η ονομασία αυτή δεν ανταποκρίνεται στην αρχική ονομασία ούτε σε κανένα άλλο στοιχείο της κοινότητας. Με το σχέδιο Καποδίστριας η κοινότητα καταργήθηκε και το Βέλος προσαρτήθηκε στον δήμο Δυστίων, του οποίου ορίστηκε έδρα, και με το σχέδιο Καλλικράτης προσαρτήθηκε στον δήμο Κύμης-Αλιβερίου.

**Σύλλογος**

Στο χωριό δραστηριοποιείται ο πολύ δραστήριος και αξιόλογος "Πολιτιστικός Εξωραϊστικός Σύλλογος Βέλους "Τίτθη". Το καλοκαίρι διοργανώνει πληθώρα εκδηλώσεων με κορυφαία το παραδοσιακό πανηγύρι στο τέλος του Ιουλίου, στο οποίο συμμετέχουν χιλιάδες κόσμου,που διασκεδάζει μέχρι τις πρώτες πρωινές ώρες με τη συνοδεία των τραγουδιών εξαίρετων καλλιτεχνών.

### Απογραφές πληθυσμού
Η πορεία του πληθυσμού σύμφωνα με τις απογραφές:

## Σημεία ενδιαφέροντος
Σε λόφο δυτικά του οικισμού βρίσκεται πολύ καλά διατηρημένος βενετσιάνικος πύργος, κτισμένος τον 15ο αιώνα, γνωστός ως πύργος του Κουτουμουλά ή πύργος Βέλους. Ο πύργος φτάνει σε ύψος τα 23 μέτρα, γεγονός που τον κατατάσσει ως τον ψηλότερο σωζόμενο πύργο στην Εύβοια. Γύρω του υπήρχε κατά τους φραγκικούς χρόνους οικισμός.

## Παραπομπές


Κατηγορία:Χωριά της περιφερειακής ενότητας Ευβοίας
Κατηγορία:Δήμος Κύμης - Αλιβερίου
Χρυσή τίγρη

Η **χρυσή τίγρη**,  επρόκειτο για τίγρη, η οποία έχει γεννηθεί με χρυσαφιά γούνα, που οφείλεται σε ένα γονίδιο. Σήμερα, οι χρυσές τίγρεις μπορούν να βρεθούν αποκλειστικά στην αιχμαλωσία. Όπως κι η λευκή τίγρη, δεν είναι υποείδος.

Δεν έχει δοθεί επίσημη ονομασία στο χρώμα του ζώου, ενώ στην αγγλική αναφέρεται κι ως «strawberry tiger», λόγω του ξανθού/λευκού τριχώματός του. Επιπροσθέτως, οι χρυσές τίγρεις είναι πιο μεγαλόσωμες και διαθέτουν πιο απαλή γούνα σε σχέση με τους πορτοκαλί συγγενείς τους.

## Στην φύση
Στην Ινδία έχουν καταγραφεί χρυσές τίγρεις σε άγρια κατάσταση απαρχές του 1900. Από τότε, όμως, δεν έχει καταγράφει χρυσή τίγρη στην φύση.

Είναι ασαφές εάν η γούνα αυτών των ζώων προορίζεται για καμουφλάζ. Αν και ορισμένες φορές όντως η γούνα των χρυσών τίγρεων χρησιμεύει στο καμουφλάζ, αντιμετωπίζουν υγειονομικά προβλήματα με το αίμα τους.

## Σε αιχμαλωσία
Το πρώτο χρυσό τιγράκι  που γεννήθηκε στην αιχμαλωσία ήταν το 1983 και αυτό προερχόταν  από τίγρεις της Βεγγάλης. Γεννήθηκε στο Adriatic Animal Attractions του Dr. Josip Marcan στο DeLand της Φλόριντα.

Ένα παράδειγμα γνωστής χρυσής τίγρης στην αιχμαλωσία ήταν στο Dream World της Αυστραλίας. Η Σαμάρα, μια κανονική πορτοκαλί τίγρη ζευγάρωσε με ένα σχεδόν χωρίς ραβδώσεις αρσενικό. Το ένα μικρό ήταν κανονικό και πορτοκαλί, το δεύτερο ήταν το πρώτο λευκό τιγράκι της Αυστραλιας και το τρίτο το πρώτο χρυσό τιγράκι της Αυστραλίας. Τα τρία ζώα ζύγιζαν 1.5 κιλό και είχαν μήκος 30 εκ.. Το μικρό χρυσό τιγράκι αργότερα όταν μεγάλωσε ζευγάρωσε με ένα άλλο πορτοκαλί κανονικό αρσενικό.

Κατηγορία:Τίγρη
Στήβεν Φράνσις Μπάρκερ

Ο **Στήβεν Φράνσις Μπάρκερ** είναι συνταξιοδοτημένος Αμερικανός καθηγητής της φιλοσοφίας των μαθηματικών στο πανεπιστήμιο Τζονς Χόπκινς. Έχει επίσης εργαστεί στο Πανεπιστήμιο της Νότιας Καλιφόρνιας, της Βιρζίνια και του Οχάιο (πολιτειακού). 

Ο Μπάρκερ έχει σπουδάσει στο Κολλέγιο Σουάρθρμορ και πήρε διδακτορικό από το Πανεπιστήμιο Χάρβαρντ το 1954. Στο Χάρβαρντ, κέρδισε το βραβείο Μπέχτελ το 1951 για την εργασία του «Μελέτη του Φαινομεναλισμού» (A Study of Phenomenalism). 

Η γυναίκα του, Έβελυν Α. Μπάρκερ, είναι επίσης φιλόσοφος.

## Βιβλία
Ο Μπάρκερ έχει συγγράψει:
**Induction and hypothesis: a study of the logic of confirmation* (Cornell University Press, 1957). Μελέτη της διαφόρων μορφών λογικής. 
**Philosophy of mathematics* (Prentice-Hall, 1964). 
**The elements of logic* (McGraw Hill, 1965)
**Thomas Reid  critical interpretations* (with Tom L. Beauchamp, Philosophical monographs, 1976)

## Παραπομπές


Κατηγορία:Αμερικανοί πανεπιστημιακοί
Συνταγματικό δημοψήφισμα της Άνω Βόλτα (1958)

Στις 28 Σεπτεμβρίου 1958 έλαβε χώρα **δημοψήφισμα για το νέο [[σύνταγμα της Γαλλίας]]** στην Άνω Βόλτα, ως μέρος ενός ευρύτερου δημοψηφίσματος σε όλη τη γαλλική Ένωση για την επικύρωση του νέου συντάγματος. Εάν το σύνταγμα εγκρινόταν, η χώρα θα γινόταν μέλος της Γαλλικής Κοινότητας, ενώ αν δεν γινόταν αποδεκτό θα αποδιδόταν ανεξαρτησία. Το νέο σύνταγμα εγκρίθηκε από το 99,18% των ψηφοφόρων, ενώ η μόνη αποικία που ψήφισε υπέρ της ανεξαρτησίας ήταν η Γουινέα..

## Αποτελέσματα

## Παραπομπές

Κατηγορία:Μπουρκίνα Φάσο
Ανω Βολτα
Κατάλογος βιβλίων με καλύτερες πωλήσεις

Αυτή η σελίδα παρέχει λίστα με τις καλύτερες πωλήσεις μεμονωμένων βιβλίων και σειρών βιβλίων μέχρι σήμερα και σε οποιαδήποτε γλώσσα. Ως «καλύτερη πώληση» αναφέρεται ο εκτιμώμενος αριθμός αντιτύπων που έχουν πωληθεί από κάθε βιβλίο και όχι ο αριθμός των βιβλίων που έχουν εκτυπωθεί. Τα κόμικς και τα εκπαιδευτικά βιβλία δεν περιλαμβάνονται σε αυτόν τον κατάλογο. Τα βιβλία καταγράφονται σύμφωνα με την υψηλότερη εκτίμηση των υψηλότερων πωλήσεων, όπως αναφέρεται σε αξιόπιστες και ανεξάρτητες πηγές.

Αυτή η λίστα είναι ελλιπής επειδή υπάρχουν πολλά βιβλία, όπως το *[[Ο Κόμης Μοντεχρήστος]]* από τον Αλέξανδρο Δουμά ή το *[[Χριστουγεννιάτικη ιστορία]]* από τον Κάρολο Ντίκενς, που συνήθως αναφέρονται ως «βιβλία με τις καλύτερες πωλήσεις», χωρίς αξιόπιστο αριθμό πωλήσεων. Ομοίως, πολλές αξιόλογες σειρές βιβλίων που πωλούνται πολύ ευρέως είναι ανεπαρκώς τεκμηριωμένες (όπως το *Land of Oz*) ή αποτελούνται από πολλαπλές υπο-σειρές (όπως το *Tom Swift*).

## Κατάλογος
## Περισσότερα από 100 εκατομμύρια αντίτυπα

Κατηγορία:Κατάλογοι βιβλίων
Καλέντζι Ευβοίας

Το **Καλέντζι**, μεταξύ 1954 και 2017 γνωστό ως **Πράσινο**, είναι χωριό του δήμου Κύμης-Αλιβερίου της Περιφερειακής Ενότητας Εύβοιας. Σύμφωνα με την απογραφή του 2011 έχει 427 κατοίκους. Είναι κτισμένος σε υψόμετρο 110 μ., εντός μικρής κοιλάδας η οποία καταλήγει στη λίμνη Δύστου.

## Ιστορικά στοιχεία
Το χωριό αναφέρεται σε οθωμανικό φορολογικό κατάστιχο του 1474 με το όνομα *Καλέντς*. Σύμφωνα με το κατάστιχο, είχε 21 σπίτια και ανήκε στον ναχιγιέ Κλαδιών, ο οποίος είχε έδρα το Αυλωνάρι. Το όνομα του χωριού σύμφωνα με μία άποψη προέρχεται από την τουρκική λέξη καλές, η οποία σημαίνει φρούριο, και αφορά στην οχυρή θέση που βρίσκεται. Μια άλλη άποψη είναι ότι πρόκειται για όνομα τοπικού άρχοντα. Ο οικισμός ήταν επί τουρκικών χρόνων τσιφλίκι και έτσι έπρεπε να αγοραστεί από τους αγάδες μετά την ανεξαρτησία της Ελλάδας.

Το 1835 το Καλέντζι προσαρτήθηκε στον δήμο Ταμυναίων και το 1841 στον δήμο Δυστίων (ο οποίος αργότερα μετονομάστηκε σε δήμο Ταμυναίων). Με την κατάργηση των δήμων το 1912 αρχικά προσαρτήθηκε στην κοινότητα Ζερμπισίων (Δύστου), αλλά το 1924 ορίστηκε έδρα ομώνυμης κοινότητας. Το 1954 μετονομάστηκε σε Πράσινο, Με το σχέδιο Καποδίστριας προσαρτήθηκε στον δήμο Ταμυναίων και με το σχέδιο Καλλικράτης προσαρτήθηκε στον δήμο Κύμης-Αλιβερίου. Με το ΦΕΚ 197Α - 21/12/2017 ονομάστηκε πάλι Καλέντζι.

### Απογραφές πληθυσμού
Η πορεία του πληθυσμού σύμφωνα με τις απογραφές:

## Παραπομπές


Κατηγορία:Χωριά της περιφερειακής ενότητας Ευβοίας
Κατηγορία:Δήμος Κύμης - Αλιβερίου
Πλάτανος Ιωαννίνων

Ο **Πλάτανος** είναι χωριό στον νομό Ιωαννίνων. Διοικητικά υπάγεται στη τοπική κοινότητα Πλατάνου της δημοτικής ενότητας Παμβώτιδος του Δήμου Ιωαννιτών.

Σύμφωνα με την απογραφή του 2011 το χωριό είχε πληθυσμό 170 κατοίκων.

## Παραπομπές

Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Ιωαννιτών
Τραχήλι Εύβοιας

Το **Τραχήλι** είναι χωριό του δήμου Κύμης-Αλιβερίου της Περιφερειακής Ενότητας Εύβοιας. Σύμφωνα με την απογραφή του 2011 έχει 345 κατοίκους. Είναι κτισμένο σε υψόμετρο 420 μέτρα..

## Ιστορικά στοιχεία
Η περιοχή του χωριού φέρει ίχνη κατοίκησης από τα προϊστορικά χρόνια. Στην περιοχή του πύργου έχει βρεθεί αρχαίο νεκροταφείο, τειχία, αρχαίο πηγάδι και ίχνη οχύρωσης. Το χωριό φαίνεται να κατοικήθηκε και στα βυζαντινά χρόνια. Βρισκόταν κτισμένο επί της Παλαιόστρατας, τον δρόμο ο οποίος ένωνε τη Κύμη με τη Χαλκίδα και είναι πιθανόν στο χωριό να υπήρχαν διόδια. Στο τέλος του 14ου με τις αρχές του 15ου αιώνα κτίστηκε στο χωριό οχυρός πύργος, ο οποίος σώζεται μέχρι σήμερα. Το χωριό αναφέρεται σε οθωμανικό φορολογικό κατάστιχο του 1474 με το όνομα *Trahili*. Σύμφωνα με το κατάστιχο, είχε 55 σπίτια και ανήκε στον ναχιγιέ Μονοδρύου.

Το 1835 το Τραχήλι προσαρτήθηκε στον δήμο Ταμυναίων και το 1841 στον δήμο Δυστίων (ο οποίος αργότερα μετονομάστηκε σε δήμο Ταμυναίων). Με την κατάργηση των δήμων το 1912 το Τραχήλι ορίστηκε έδρα ομώνυμης κοινότητας. Με το σχέδιο Καποδίστριας προσαρτήθηκε στον δήμο Ταμυναίων και με το σχέδιο Καλλικράτης προσαρτήθηκε στον δήμο Κύμης-Αλιβερίου.

### Απογραφές πληθυσμού
Η πορεία του πληθυσμού σύμφωνα με τις απογραφές:

## Σημεία ενδιαφέροντος
thumb|230x230px|Ο μεσαιωνικός πύργος στο Τραχήλι|αριστερά
Σε περίοπτη θέση στο χωριό βρίσκεται ψηλός τετράγωνος βενετσιάνικος πύργος, κτισμένος περί το 1400. Ο πύργος έχει ύψος περίπου 22 μέτρα και διαστάσεις βάσης 7,4 επί 7,6 μέτρα. Από την κορυφή έχει πανοραμική θέα στο Αιγαίο και στον νότιο Ευβοϊκό κόλπο. Στον κάτω όροφο έχει μόνο θυρίδες για ελαφρά όπλα ενώ τα παράθυρα βρίσκονται στον μεσαίο και πάνω όροφο. Η είσοδος βρισκόταν στη νότια πλευρά και ήταν προσβάσιμη με κρεμαστή σκάλα.
## Εξωτερικοί σύνδεσμοι
* Πύργος στο Τραχήλι από τον Καστρολόγο.

## Παραπομπές



Κατηγορία:Χωριά της περιφερειακής ενότητας Ευβοίας
Κατηγορία:Δήμος Κύμης - Αλιβερίου
Αστέριος Πελτέκης

Ο **Αστέριος Πελτέκης** (Θεσσαλονίκη, 1974) είναι Έλληνας ηθοποιός, σκηνοθέτης και θεατρολόγος. Από το 2022 είναι καλλιτεχνικός διευθυντής του Κρατικού Θεάτρου Βορείου Ελλάδος.

## Βιογραφία
Σπούδασε στην Ανώτερη Σχολή Δραματικής Τέχνης Κρατικού Θεάτρου Βορείου Ελλάδος (Κ.Θ.Β.Ε.) και στο Τμήμα Θεάτρου της Σχολής Καλών Τεχνών του Αριστοτελείου Πανεπιστημίου Θεσσαλονίκης, ενώ συμμετείχε με υποτροφία στην Ένωση Θεάτρων Ευρώπης, σε workshop, μαζί με τους Πίτερ Μπρουκ και Μπρους Μέιερς, πάνω σε έργα του Σαίξπηρ (υποκριτική-σκηνοθεσία). Είναι υποψήφιος διδάκτορας στο Ιόνιο Πανεπιστήμιο στην πολιτιστική διαχείριση.

Η καριέρα του περιλαμβάνει θεατρικές παραστάσεις στο Κ.Θ.Β.Ε., το Εθνικό Θέατρο, τον Θεατρικό Οργανισμό Κύπρου, τη Στέγη Ιδρύματος Ωνάση κ.α.  Τηλεοπτικά, έχει συμμετάσχει στην εκπομπή *Βότανα, μυστικά και θεραπείες*, καθώς σε σειρές όπως: *[[Δικαίωση]]*, *Ηρωίδες*, *Κούκλες', *Ο Πρίγκιπας της φωτιάς*, *Οι Συμμαθητές*, *Σαν Οικογένεια*, *Σχεδόν ποτέ*, *L.A.P.D''.Επίσης έχει λάβει μέρος σε μία κινηματογραφική ταινία, σε τηλεταινίες και σε τηλεοπτικές διαφημίσεις.

Διδάσκει σε θεατρικά εργαστήρια και δραματικές σχολές. Από το 2022 είναι καλλιτεχνικός διευθυντής στο Κ.Θ.Β.Ε.

## Παραπομπές


Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί κινηματογράφου
Κατακαλός Εύβοιας

{
  "type": "FeatureCollection",
  "features": [
    {
      "type": "Feature",
      "properties": {},
      "geometry": {
        "type": "Point",
        "coordinates": [
          24.090278,
          38.420278
        ]
      }
    }
  ]
}

Ο **Κατακαλός** ή το **Κατακαλού** είναι χωριό του δήμου Κύμης-Αλιβερίου της Περιφερειακής Ενότητας Εύβοιας. Σύμφωνα με την απογραφή του 2011 έχει 107 κατοίκους. Είναι κτισμένος σε υψόμετρο 130 μέτρα, και απέχει περίπου 3 χιλιόμετρα από το Αλιβέρι, του οποίου αποτελεί πλέον προάστιο.

## Ιστορικά στοιχεία
Το 1907 ανασκάφηκε περίπου δύο χιλιόμετρα βόρεια του χωριού θολωτός τάφος των μυκηναϊκών χρόνων. Βρέθηκε συλημένος. Το χωριό αναφέρεται σε οθωμανικό φορολογικό κατάστιχο του 1474 με το όνομα *Katakalu*. Σύμφωνα με το κατάστιχο, είχε 12 σπίτια και ανήκε στον ναχιγιέ Κλαδιών, ο οποίος είχε έδρα το Αυλωνάρι.

Το 1835 ο Κατακαλός προσαρτήθηκε στον δήμο Ταμυναίων και το 1841 στον δήμο Δυστίων (ο οποίος αργότερα μετονομάστηκε σε δήμο Ταμυναίων). Με την κατάργηση των δήμων το 1912 προσαρτήθηκε στην κοινότητα Αλιβερίου (το 1985 έγινε δήμος Αλιβερίου). Με το σχέδιο Καποδίστριας προσαρτήθηκε στον δήμο Ταμυναίων και με το σχέδιο Καλλικράτης προσαρτήθηκε στον δήμο Κύμης-Αλιβερίου.

### Απογραφές πληθυσμού
Η πορεία του πληθυσμού σύμφωνα με τις απογραφές:

## Σημεία ενδιαφέροντος
Περίπου δύο χιλιόμετρα βόρεια του χωριού βρίσκεται ο μυκηναϊκός θολωτός τάφος Κατακαλού. Πρόκειται για τον καλύτερα διατηρημένο θολωτό τάφο στην Εύβοια. Ο θόλος του είναι κατασκευασμένος από ντόπιο σχιστόλιθο με σώζεται μέχρι σε ύψος 4,7 μέτρων. Η εσωτερική διάμετρος του θόλου είναι 5,3 μέτρα. Στον τάφο οδηγεί δρόμος επενδυμένος στο πλάι του με λίθους. Το στόμιο του τάφου έχει ύψος 1,65 μέτρα και πλάτος 80 εκατοστά. Από πάνω του σώζεται το ανακουφιστικό τρίγωνο.

Σε λόφο νοτιοδυτικά του χωριού σώζεται η Κόκκινη Εκκλησία. Κτίστηκε στο τέλος του 14ου ή τον 11ο αιώνα και είναι αφιερωμένη στον Άγιο Δημήτριο. Το όνομα κόκκινη το οφείλει στο χρώμα των οικοδομικών υλικών.

## Παραπομπές


Κατηγορία:Χωριά της περιφερειακής ενότητας Ευβοίας
Κατηγορία:Δήμος Κύμης - Αλιβερίου
Α.Ο. Καβάλα (καλαθοσφαίριση ανδρών)

Ο **Αθλητικός Όμιλος Καβάλα** είναι ελληνικός αθλητικός σύλλογος που δραστηριοποιείται με έδρα την Καβάλα, πόλη της ανατολικής Μακεδονίας. Επίσημο έτος ίδρυσής του είναι το 1965. Στο έμβλημά του απεικονίζεται μία αρχαία τριήρης, ενώ οι αθλητές του αγωνίζονται με χρώματα το μπλε και το λευκό.

Το τμήμα καλαθοσφαίρισης του συλλόγου νομικά αποτελεί τμήμα ερασιτεχνικής άθλησης. Η ιστορία του ξεκινά τη δεκαετία του 1970, ωστόσο το 2003 έπαυσε η λειτουργία του. Ανασυστάθηκε το 2017. Η αθλητική του έδρα είναι το Κλειστό Γυμναστήριο του Δημοτικού Αθλητικού Κέντρου Καλαμίτσας «Αλεξάνδρα Δήμογλου», χωρητικότητας 1.500 θεατών. Διαθέτει ομάδα τόσο ενηλίκων ανδρών όσο και αθλητών νεαρότερων ηλικιών. Επίσης καλλιεργεί την καλαθοσφαίριση με αμαξίδιο.

## Ιστορική αναδρομή
### Δεκαετία 1970

Το τμήμα καλαθοσφαίρισης του Αθλητικού Ομίλου «Καβάλα» ιδρύθηκε στις αρχές της δεκαετίας του 1970. Είχε προηγηθεί, περίπου την ίδια εποχή (στα τέλη της δεκαετίας του 1960), η προσπάθεια του σωματείου «Βύρων» να δημιουργήσει ανάλογη ομάδα, η οποία ήταν βραχύβια.

#### Δεκαετία 1980

#### Δεκαετία 1990

#### Δεκαετία 2000

#### Απενεργοποίηση (2003)
Το καλοκαίρι του 2003, καθώς η πόλη της Καβάλας είχε αποτύχει να αναδείξει μια ανταγωνιστική ανδρική ομάδα ώστε να φτάσει στο ανώτατο πανελλαδικό επίπεδο, τρία σωματεία αποφάσισαν τη συνένωση των τμημάτων ενηλίκων τους προς αυτό το σκοπό:

* Α.Ο. Καβάλα: με παρουσίες στη Β' και Γ' Εθνική Κατηγορία, που ωστόσο βρισκόταν σε καθοδική πορεία και παρακμή.  
* Σ.Α.Κ. Αστέρας: με μια θητεία στη Γ' Εθνική, που τότε αγωνιζόταν στα τοπικά πρωταθλήματα. 
* Γ.Α.Σ. Ηρακλής Ποταμουδίων: που έκλεινε δύο συνεχόμενες παρουσίες στη Γ' Εθνική, έχοντας εξασφαλίσει την παραμονή του στην Κατηγορία.

Με τον τρόπο αυτό γεννήθηκε η Ένωση Καλαθοσφαίρισης Καβάλας, που πράγματι αγωνίστηκε μελλοντικά για έξι περιόδους στην Α1 Εθνική Κατηγορία. Η συμφωνία των ομάδων αφορούσε την αδρανοποίηση των αυτόνομων ανδρικών και γυναικείων τμημάτων τους, ενώ διατηρήθηκαν κάποια παιδικά τμήματα.

#### Ανασύσταση (2017&#45;σήμερα)

#### Περίοδοι σε εθνικές κατηγορίες

## Τμήμα καλαθοσφαίρισης με αμαξίδιο

## Παραπομπές


## Εξωτερικοί σύνδεσμοι

* Α.Ο. Καβάλα, επίσημος ιστότοπος ερασιτεχνικών τμημάτων.
* 
* 
* Κλειστό Γυμναστήριο του Δημοτικού Αθλητικού Κέντρου Καλαμίτσας «Αλεξάνδρα Δήμογλου» , πληροφορίες στον ιστότοπο Gipeda.gr.

Καλαθοσφαιριση ανδρων
Κατηγορία:Ιδρύσεις ομάδων καλαθοσφαίρισης το 2017
Κατηγορία:Ελληνικοί σύλλογοι καλαθοσφαίρισης
Κατηγορία:Ελληνικοί σύλλογοι καλαθοσφαίρισης με αμαξίδιο
Κατηγορία:Σωματεία Ε.ΚΑ.Σ.Α.ΜΑ.Θ.
Παραμερίτες Εύβοιας

Οι **Παραμερίτες** είναι χωριό του δήμου Κύμης-Αλιβερίου της Περιφερειακής Ενότητας Εύβοιας. Σύμφωνα με την απογραφή του 2011 έχουν 122 κατοίκους. Είναι κτισμένος σε υψόμετρο 263 μέτρα.

## Ιστορικά στοιχεία
Είναι πιθανό να υπήρχε οικισμός επί βυζαντινών χρόνων στη θέση Αλώνια. Ο οικισμός στη σημερινή θέση φέρεται να ιδρύθηκε επί Φραγκοκρατίας. Το 1835 οι Παραμερίτες προσαρτήθηκαν στον δήμο Ταμυναίων και το 1841 στον δήμο Δυστίων (ο οποίος αργότερα μετονομάστηκε σε δήμο Ταμυναίων). Με την κατάργηση των δήμων το 1912 προσαρτήθηκε αρχικά στην κοινότητα Τραχηλίου και το 1928 στην κοινότητα Αγίου Λουκά. Με το σχέδιο Καποδίστριας προσαρτήθηκε στον δήμο Ταμυναίων και με το σχέδιο Καλλικράτης προσαρτήθηκε στον δήμο Κύμης-Αλιβερίου.

### Απογραφές πληθυσμού
Η πορεία του πληθυσμού σύμφωνα με τις απογραφές:

## Σημεία ενδιαφέροντος
thumb|235x235px|Ο ναός του Αγίου Ανδρέου.|αριστερά
Ο κοιμητηριακός ναός είναι αφιερωμένος στον Άγιο Ανδρέα. Ο ναός χρονολογείται από το δεύτερο μισό του 12ου αιώνα. Αρχικά κτίστηκε στον ρυθμό του απλού τετρακίονου σταυροειδή εγγεγραμμένου με τρούλο, αλλά μετέπειτα παρεμβάσεις αλλοίωσαν τη μορφή του. Τα κιονόκρανα του ναού φέρουν γλυπτό διάκοσμο.


{
  "type": "FeatureCollection",
  "features": [
    {
      "type": "Feature",
      "properties": {},
      "geometry": {
        "type": "Point",
        "coordinates": [
          24.014167,
          38.495556
        ]
      }
    }
  ]
}

## Παραπομπές


Κατηγορία:Χωριά της περιφερειακής ενότητας Ευβοίας
Κατηγορία:Δήμος Κύμης - Αλιβερίου